Diari Oficial de la Generalitat Valenciana


Sumari del DOGV 9551, del 10-03-2023 (2023/2287)

RESOLUCIÓ d'1 de març de 2023, de la consellera de Justícia, Interior i Administració Pública, per la qual s'autoritza una modificació pressupostària, per un import de 600.000,00 euros, del capítol 2 del programa pressupostari 221.10 al capítol 3 del mateix programa.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9551

Data del DOGV
:   10-03-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/2287


Data del document
:   01-03-2023

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública

RESOLUCIÓ d'1 de març de 2023, de la consellera de Justícia, Interior i Administració Pública, per la qual s'autoritza una modificació pressupostària, per un import de 600.000,00 euros, del capítol 2 del programa pressupostari 221.10 al capítol 3 del mateix programa. [2023/2287]  
Aquest expedient, a la vista de l'informe del director de l'Agència Valenciana de Seguretat i Resposta a les Emergències de data 14 de febrer de 2023, està motivat per la necessitat de complir la Sentència núm. 641/2022, de data 20 de juliol de 2022, de la Secció 5a de la Sala del Contenciosa Administrativa del Tribunal Superior de Justícia de la Comunitat Valenciana, dictada en el recurs contenciós administratiu núm. 5/000222/2020, interposat per la mercantil BFF Finance Ibèria, SAU, contra la desestimació presumpta de la reclamació dels interessos de demora reportats en el pagament tardà de les prestacions que l'Agència Valenciana de Seguretat i Resposta a les Emergències va pactar amb la UTE formada per Babcock Mission Critical Services España, SAU, i Foresma, SA, de la qual la demandant va adquirir el dret de cobrament.  
  
Aquesta sentència condemna en la Generalitat al pagament de la quantitat 689.644,80 euros menys la suma que resulte de descomptar un dia de demora per a cadascuna de les factures, més 6.440 euros en concepte de cost de cobrament del deute i 1.500 euros de costes processals.  
Davant aquestes circumstàncies és necessària una transferència de cràdit al capítol 3, «Despeses financeres», del programa 221.10, Emergències, protecció civil i extinció d'incendis, del pressupost de l'Agència Valenciana de Seguretat i Resposta a les Emergències per a 2023, a càrrec de les disponibilitats de crèdit no afectes a compromisos de despeses del capítol 2 del mateix programa, per un import total de 600.000,00 euros.  
Vist l'informe de la Secretaria Tècnica de l'AVSRE de data 15 de febrer de 2023, en relació amb la proposta de transferència de crèdits.  
  
Vist l'informe favorable de la Intervenció Delegada de data 21 de febrer de 2023.  
L'article 49 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, que regula les transferències de crèdit i les seues limitacions.  
A la vista del que s'ha exposat anteriorment, i de conformitat amb el que s'estableix en els articles 24.a i 26.1.b) de la Llei 9/2022, de 30 de desembre, de pressupostos de la Generalitat per a l'exercici 2023, que atorga la competència per a autoritzar aquestes modificacions de crèdit a la persona responsable de la conselleria a la qual està adscrit l'organisme, en aquest cas, la Conselleria de Justícia, Interior i Administració Pública, i com que és necessària la transferència de crèdit en els termes plantejats s'adopta la resolució següent:  
  
Autoritzar la modificació del pressupost de despeses de l'AVSRE per a l'exercici 2023, consistent en la transferència de crèdit al capítol 3, «Despeses financeres», del programa 221.10, Emergències, protecció civil i extinció d'incendis, a càrrec de les disponibilitats de crèdit no afectes a compromisos de despeses del capítol 2 del mateix programa, per un import total de 6 00.000,00 euros, segons el detall següent:  
  
  
Increments:  
Aplicació Import  
38.62.18.397.65.5404.111,00 €  
  
Disminucions:  
AplicacióImport  
22.54.77.070.12.4937.117,00 €  
  
València, 1 de maç de 2023.- La consellera de Justícia, Interior i Administració Pública: Gabriela Bravo Sanestanislao.